b'\n_START_ARTICLE_\nArnold Vosloo\n_START_SECTION_\nPo\xc4\x8deci\n_START_PARAGRAPH_\nVosloo je ro\xc4\x91en u Pretoriji te dolazi iz gluma\xc4\x8dke obitelji (Johan J. Daniel Vosloo i Johanna Petronella Vorster Vosloo). \xc5\xbdivio je u Despatchu a od bra\xc4\x87e je imao sestru Nadiu. Arnoldov gluma\xc4\x8dki talent je otkriven veoma rano, tokom \xc5\xa1kolskih priredbi. Nakon srednje \xc5\xa1kole i odslu\xc5\xbeenja vojnog roka (gdje je otpu\xc5\xa1ten zbog zdravstvenih razloga upisao je studij drame na Pretoria Technikonu.\n_START_SECTION_\nKarijera\n_START_PARAGRAPH_\nArnold Vosloo je gluma\xc4\x8dku karijeru zapo\xc4\x8deo u ju\xc5\xbenoafri\xc4\x8dkom kazali\xc5\xa1tu gdje je osvojio nekoliko Dalro nagrada zbog svojih izvedbi Don Juana, Hamleta i drugih te je ubrzo postao \xc4\x8dlanom pretorijskog narodnog kazali\xc5\xa1ta. Glumio je u Torch Song Trilogy te je osvojio nagradu za glumu u TV showu Meisie van Suid-Wes (hrv. Djevojka s jugozapada Afrike)._NEWLINE_Glumac je svoj prvi filmski nastup imao 1984. u filmu Boetie gaan Border toe (hrv. Mali brat ide do granice), komediji o pograni\xc4\x8dnom ratu. Film je nagra\xc4\x91en Dalro nagradom. Dolaskom u SAD, Vosloo najprije po\xc4\x8dinje glumiti u kazali\xc5\xa1tima Chicago Northlight Theatre i NY Circle In The Square Uptown gdje je nakratko glumio i sa Al Pacinom._NEWLINE_Svoj debi na ameri\xc4\x8dkom filmu imao je 1992. u filmu 1492: Conquest of Paradise. Nakon \xc5\xa1to je Liam Neeson glumio Darkmana u prvom filmu, Vosloo je istoimenog filmskog junaka tuma\xc4\x8dio u drugomk i tre\xc4\x87em nastavku. U akcijskom filmu Te\xc5\xa1ka meta kojeg je re\xc5\xbeirao John Woo tuma\xc4\x8dio je ulogu negativca zajedno sa Lanceom Hendriksenom i Jean-Claude Van Dammeom. 1999. pojavio se u naslovnoj ulozi filma Mumija (zajedno sa Brandonom Fraserom) kao i u nastavku iz 2001. U oba filma tuma\xc4\x8dio je Imhotepa, vrhovnog egipatskog sve\xc4\x87enika i glavnog antagonista. Ulogu glavnog negativca Francoisa Molayja imao je u dje\xc4\x8djoj komediji Agent Cody Banks._NEWLINE_Nakon \xc5\xa1to je 2004. objavljen tre\xc4\x87i film iz trilogije Mumija, Vosloo i Brandon Fraser su otvorili i promovirali tematske parkove inspirirane filmom koje je izgradio Universal Studio u Hollywoodu i floridskom Orlandu._NEWLINE_Uz svoju filmsku karijeru Arnold Vosloo je imao i gostuju\xc4\x87e uloge u serijama kao \xc5\xa1to su Dnevnik crvene cipele, American Gothic, Nash Bridges, Charmed, Alias i NCIS. U seriji Veritas: The Quest je tuma\xc4\x8dio jednu od glavnih uloga kao i u \xc4\x8detvrtoj sezoni serije 24 glume\xc4\x87i teroristi\xc4\x8dkog vo\xc4\x91u Habiba Marwana. Vosloo se pojavio i u tri epizode serije Chuck glume\xc4\x87i agenta Vincenta. 2004. glumac se vratio u domovinu gdje je snimio film Forgiveness o biv\xc5\xa1em policajcu koji tra\xc5\xbei obitelj biv\xc5\xa1eg aktiviste protiv apartheida kojeg je ubio._NEWLINE_Jedna od posljednjih ve\xc4\x87ih filmskih uloga glumca bila je ona gdje je tuma\xc4\x8dio ju\xc5\xbenoafri\xc4\x8dkog pla\xc4\x87enika, pukovnika Coetzeea u filmu Krvavi dijamant iz 2006. Arnold Vosloo je glumio zajedno sa Leonardom DiCapriom a film je sniman u JAR-u i Liberiji._NEWLINE_Od ostalih aktivnosti, Vosloo je dao glas glavnom junaku video-igre Boiling Point: Road to Hell koju je u ljeto 2005. izdao Atari.\n_START_SECTION_\nPrivatni \xc5\xbeivot\n_START_PARAGRAPH_\nArnold Vosloo je postao naturaliziranim ameri\xc4\x8dki dr\xc5\xbeavljaninom 1988. nakon \xc5\xa1to se o\xc5\xbeenio s glumicom Nancy Mulford s kojom je zajedno glumio. Par se rastao tri godine kasnije. 16. listopada 1998. glumac se ponovno o\xc5\xbeenio s Olivijom Ah\xc3\xad, Amerikankom meksi\xc4\x8dkog podrijetla iz ju\xc5\xbene Kalifornije. Glumac i njegova supruga su borci za \xc5\xbeivotinjska prava i predstavnici IFAW-a, Me\xc4\x91unarodnog fonda za dobrobit \xc5\xbeivotinja.'